CELEX: 21994D1217(08)
Language: el
Date: 1994-10-28 00:00:00
Title: Απόφαση της Μεικτής Επιτροπής του ΕΟΧ αριθ. 20/94 της 28ης Οκτωβρίου 1994 για τροποποίηση του παραρτήματος ΧΙΙΙ (μεταφορές) της συμφωνίας ΕΟΧ

Avis juridique important

|

21994D1217(08)

Απόφαση της Μεικτής Επιτροπής του ΕΟΧ αριθ. 20/94 της 28ης Οκτωβρίου 1994 για τροποποίηση του παραρτήματος ΧΙΙΙ (μεταφορές) της συμφωνίας ΕΟΧ  

Επίσημη Εφημερίδα αριθ. L 325 της 17/12/1994 σ. 0072 - 0072 Φινλανδική ειδική έκδοση: Κεφάλαιο 2 τόμος 14 σ. 0075  Σουηδική ειδική έκδοση: Κεφάλαιο 2 τόμος 14 σ. 0075 

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ  ΕΟΧ αριθ. 20/94 της 28ης Οκτωβρίου 1994 για τροποποίηση του παραρτήματος ΧΙΙΙ (μεταφορές) της  συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο  προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως  το άρθρο 98, Εκτιμώντας: ότι το παράρτημα ΧΙΙΙ της συμφωνίας τροποποιήθηκε με την απόφαση αριθ. 7/94 της μεικτής επιτροπής  ΕΟΧ της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της  συμφωνίας ΕΟΧ 7 ότι ο κανονισμός (ΕΚ) αριθ. 792/94 της Επιτροπής της 8ης Απριλίου 1994 για τις λεπτομέρειες  εφαρμογής του κανονισμού (ΕΚ) αριθ. 3118/93 του Συμβουλίου όσον αφορά τους οδικούς μεταφορείς που  ενεργούν για ίδιο λογαριασμό  (1) πρέπει να ενσωματωθεί στη συμφωνία, ΑΠΟΦΑΣΙΖΕΙ: Άρθρο 1 Το ακόλουθο νέο σημείο παρεμβάλλεται στο παράρτημα ΧΙΙΙ της συμφωνίας,  μετά το σημείο 26.Γ [κανονισμός (ΕΟΚ) αριθ. 3118/93 του Συμβουλίου]: «26.Δ.  394 R 0792: Κανονισμός (ΕΚ) αριθ. 792/94 της Επιτροπής της 8ης Απριλίου 1994 για τις  λεπτομέρειες εφαρμογής του κανονισμού (ΕΚ) αριθ. 3118/93 του Συμβουλίου όσον αφορά τους οδικούς  μεταφορείς που ενεργούν για ίδιο λογαριασμό (ΕΕ αριθ. L 92 της 9.4.1994, σ. 13). Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής: ο κανονισμός αυτός δεν εφαρμόζεται στις επιχειρήσεις που είναι εγκατεστημένες στην Αυστρία ούτε σε  σχέση με τις εμπορευματικές μεταφορές στο έδαφος της Αυστρίας. Για τα αμοιβαία δικαιώματα  πρόσβασης, εφαρμόζονται διμερείς συμφωνίες μεταξύ της Αυστρίας και των λοιπών συμβαλλόμενων  μερών.». Άρθρο 2 Τα κείμενα του κανονισμού (ΕΚ) αριθ. 792/94 της Επιτροπής στην ισλανδική, νορβηγική,  σουηδική και φινλανδική γλώσσα, τα οποία περιλαμβάνονται στο παράρτημα των κειμένων της παρούσας  απόφασης στις αντίστοιχες γλώσσες, είναι αυθεντικά. Άρθρο 3 Η παρούσα απόφαση αρχίζει να ισχύει στις 15 Δεκεμβρίου 1994, υπό την προϋπόθεση ότι έχουν  πραγματοποιηθεί προς τη μεικτή επιτροπή του ΕΟΧ όλες οι κοινοποιήσεις δυνάμει του άρθρου 103  παράγραφος 1 της συμφωνίας. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης  Εφημερίδας των Ευρωπαϊκών Κοινοτήτων. Βρυξέλλες, 28 Οκτωβρίου 1994. Για τη μεικτή επιτροπή του ΕΟΧ Ο πρόεδρος H. HAFSTEIN